Publication: Magyar Közlöny
Issue: MK-2011-4 (Year: 2011, Number: 4)
Era: contemporary
Section: Törvénykönyvrõl szóló 1978. évi IV. törvény (a továbbiakban: Btk.) 204. §-ában szabályozott »üzletszerû kéjelgés«
Paragraph Index: 651

4. Az Egyezmény Bevezetésében a szerzõdõ felek deklarálják, hogy a prostitúciót és a prostitúció céljait szolgáló emberkereskedést egyöntetûen az emberi személy méltóságával és értékével összeegyeztethetetlen, az egyén, a család és a társadalom jólétét veszélyeztetõ jelenségként ítélik meg. Az emberkereskedés és mások prostitúciója kihasználásának elnyomása érdekében megfogalmazott állami kötelezettségvállalások egyrészt a prostitúcióval szorosan összefüggõ, ún. élõsködõ cselekmények (a magyar jogi terminológia szerint és a köznyelvben is használatosana kerítés, kitartottság, üzletszerû kéjelgéselõsegítésekifejezésekkeljelöltmagatartások,cselekmények) és az azt elõsegítõ emberkereskedés üldözésére, e jelenségek megelõzésére, leküzdésére vonatkozó intézkedések megtételére, másrészt az e cselekmények áldozataivá vált személyek védelmére, a róluk való gondoskodásra, hazatelepítésükre, a társadalomba való visszailleszkedésükre vonatkoznak. Az 1. és 2. Cikkben felsorolt büntetni rendelendõ cselekmények között a prostituáltak által folytatott tevékenység (az Alkotmánybíróság értelmezésében az emberek minden olyan, a nemi úton való érintkezés körébe tartozó magatartása, cselekvése, amelyet nem érzelmi alapon, más személyek szexuális vágyának felkeltése, kielégítése érdekében, anyagi ellenszolgáltatás fejében tanúsítanak, illetve folytatnak – függetlenül annak tevõleges vagy eltûrt voltától) nem szerepel, ennek állami szabályozására vonatkozóan az Egyezmény nem tartalmaz elõírást. Az Egyezmény a más személy kéjelgésének elõsegítésére prostitúció céljából megkerített, arra rábírt, elcsábított, kizsákmányolt személyeket – függetlenül erre vonatkozó beleegyezésüktõl – a büntetendõ cselekmények sértettjeként, áldozataiként szabályozza (5. Cikk, 16. Cikk), s a részes államok tevõleges kötelezettségeit ennek megfelelõen – e cselekmények elleni védelem biztosítása érdekében – e személyekre, nem pedig tevékenységükre vonatkozóan írja elõ. Ilyen állami kötelezettséget tartalmaz az Egyezmény 6. Cikke is, amely az összesszükségesintézkedés megtételére minden hatályostörvény, szabályzatvagy igazgatási gyakorlat hatályon kívül helyezésére vagy eltörlésére vonatkozik, „amely szerint a prostitúcióval foglalkozó vagy azzal gyanúsított személyek különleges nyilvántartásba tartoznak magukat vétetni, külön igazolvánnyal kell rendelkezniük, vagy különleges ellenõrzési vagy bejelentési elõírások alá esnek”. Ilyen céllal fogalmazza meg továbbá az Egyezmény 16. Cikke a felek egyetértését abban, hogy szociális, gazdasági, nevelési, egészségügyi, valamint az ezekkel összefüggõ területeken mûködõ szerveiken keresztül a prostitúció megelõzésére, a prostitúció és az Egyezményben említett bûncselekmények áldozatainak újranevelésére, a normális életviszonyokba való beillesztésükre alkalmas intézkedéseket tesznek vagy elõsegítik az ilyen intézkedéseket. A fentiek alapján látható, hogy az Egyezményben részes feleknek a prostitúció felszámolásával kapcsolatos vállalásai középpontjában a prostitúciót elõsegítõ, a prostitúció veszélyének kitett személyekkel szembeni és a prostituáltakat kizsákmányoló cselekmények üldözése és a prostituáltak, vagy a prostitúció veszélyének kitett személyek védelme áll. A 6. Cikk ezzel összhangban – a konkrét védelmi szabályok között – közvetlenül a prostitúcióval foglalkozó vagy az azzal gyanúsított személyekre vonatkozóanfogalmaz meg elõírásokat:rendelkezik a részes államokjogalkotásában és jogalkalmazásában fellelhetõ, a prostitúció folytatása, vagy annak gyanúja alapján történõ különleges nyilvántartásba vételt, külön igazolvánnyal való rendelkezést, különleges ellenõrzést és bejelentést elõíró vagy megvalósító minden szabályozás és gyakorlat megszüntetésérõl. E rendelkezés értelme és célja – az Egyezmény Bevezetésében rögzített deklarációjával és a fent ismertetett rendelkezésekkel való összevetése alapján – a prostitúciót folytató vagy azzal gyanúsított személyek megbélyegzését jelentõ, ezáltal az emberi méltósághoz való joguk, valamint információs önrendelkezési joguk sérelmét elõidézõ jogalkotás és jogalkalmazás felszámolása. A 6. Cikk elõírásából következõen tehát a részes államok nem alkothatnak olyan szabályozást, illetve kötelesek intézkedni minden szabályozás és joggyakorlat megszüntetésérõl, amelyek alapján a prostitúcióval foglalkozó vagy azzal gyanúsított személyek különleges, vagyis az érintettek személyi adatait és prostituált „státuszukra”, vagy annak gyanújára vonatkozóadatot tartalmazó, ezen adatokat összekötõnyilvántartásbatartoznak magukat vétetni, továbbá amelyek alapján e személyek külön igazolvány birtoklására lennének kötelezhetõk, illetve e személyekre különleges, tehát kizárólag e jogalanyi körre vonatkozó ellenõrzés vagy bejelentés (jelentkezési kötelezettség) valósulna meg. Ezt az értelmezést támasztja alá az Egyezmény 18. Cikke is, amely kivétel-szabályként – nyilvánvalóan még kiszolgáltatottabb helyzetük és külön intézkedéseket igénylõ védelmük érdekében – a prostitúciós célú emberkereskedelem külföldi áldozatai (a hazájukat kényszer, fenyegetés, megtévesztés hatására elhagyó, illetve elhurcolt, a prostitúció útjára terelt személyek) esetében kifejezetten elrendeli e személyek adatainak gyûjtését, s azoknak a származási állam illetékes hatóságaival való közlését (azonosságuk és személyi állapotuk megállapítása, valamint az õket hazájuk elhagyására rábíró személyek megtalálása, esetleges hazatelepülésük elõsegítése céljából). Az Egyezmény 6. Cikke a tilalmat „minden hatályos törvény, szabályzat vagy igazgatási gyakorlat” tekintetében fogalmazza meg, amely jelenti a felsorolt igazgatási cselekményeket kifejezetten elõíró jogi szabályozás eltörlését, de ennek hiányában is minden szabályozási mód, vagy bármely jogalkalmazói gyakorlat megszüntetését és az ilyen szabályozás és gyakorlat jövõbeni létrejöttének megakadályozását is, amelyek eredményeként az érintett személyek különleges nyilvántartásba vétele, a külön igazolvánnyal való rendelkezés, valamint a különleges ellenõrzési vagy bejelentési elõírások alá kerülése megvalósulna. A 6. Cikk „minden hatályos törvény” kitételén értelemszerûen nem csupán a magyar jogforrási hierarchiában legmagasabb szinten álló jogforrás értendõ, hanem – a nemzetközi bírói fórumok értelmezésének megfelelõen – valamennyi, a szerzõdõ államok különbözõ jogrendszerei által jogi normának minõsített, az adott állam jogrendszere által annak megalkotására feljogosított szerv vagy személy által megalkotott, állami úton kikényszeríthetõ szabályozások is – függetlenül azoknak a szerzõdõ felek jogrendje szerinti jogforrási hierarchiában elfoglalt helyétõl, megnevezésétõl.

Source: https://magyarkozlony.hu/hivatalos-lapok/b01a4a3521ee82e58aafbccde474f8b773fd6cea/dokumentumok/eb2ca2cf85f2fec91024a65e26bccba5aea38d4c/letoltes